Diari Oficial de la Generalitat Valenciana


Sumari del DOGV 10512, del 18-12-2024 (2024/13876)

RESOLUCIÓ de 14 de desembre de 2024, de la Presidència de l'AVSRE, per la qual s'amplia novament el termini de presentació de les sol·licituds de les ajudes establit en el Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques produïda pel temporal de vent i pluges iniciat el 29 d'octubre de 2024 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10863

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13725

CVE
:   DVIP-W-5906-45447

Data del document
:   14-12-2024

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda a la reconversió
    * habitatge
    * inundació
    * desastre natural

Per l’Acord de 4 de novembre de 2024, del Consell, publicat en el *Diari Oficial de la Generalitat Valenciana*  número 9974 bis, d'eixa mateixa data, es van adoptar mesures urgents per a pal·liar els danys produïts pel temporal iniciat el 29 d'octubre de 2024 a la Comunitat Valenciana, incloent-hi un annex amb la relació dels municipis afectats.

Alhora es va publicar el Decret 163/2024, de 4 de novembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 a la Comunitat Valenciana, a fi de destinar-les a les persones físiques que hagen patit la pèrdua de béns i objectes de primera necessitat a les seues vivendes.

Amb posterioritat, es va publicar la Resolució de 19 de novembre de 2024 (DOGV 9988, 20.11.2024), de la Conselleria de Justícia i Interior, per la qual es modifica la relació de municipis annexada en el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 a la Comunitat Valenciana, en la qual es van sumar deu municipis als inicialment indicats, per considerar-los també afectats pel temporal.

Ulteriorment, es va publicar en el DOGV número 9999 bis, de 4 de desembre de 2024, el Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 a la Comunitat Valenciana, en el qual, entre altres qüestions, s’amplia el termini de presentació de les sol·licituds d'ajuda i es diferencien les sol·licituds que fan referència a vivendes situades en els municipis inicialment indicats en el mencionat Decret 163/2024, de 4 de novembre, i en este cas el termini finalitza el 2 de gener de 2025, d'aquelles sol·licituds que fan referència a vivendes situades en els municipis indicats en l’esmentada Resolució de 19 de novembre de 2024, de la Conselleria de Justícia i Interior, i en este cas el termini finalitza el 20 de gener de 2025.

No obstant això, després de constatar, sobretot en els municipis afectats inicialment indicats, l'existència d'un nombre elevat de persones residents altament dependents, les vivendes de les quals han patit desperfectes per les conseqüències catastròfiques de la dana, que requerixen, necessàriament, el concurs de terceres persones per a poder sol·licitar estes ajudes, i tenint en compte les dificultats que tals circumstàncies comporten, és necessari, per tal que els col·lectius vulnerables puguen beneficiar-se d'estes, procedir, novament, a l'ampliació del termini màxim per a la presentació de les ajudes a què es fa referència en el Decret 163/2024, de 4 de novembre, de tal manera que l’esmentat termini finalitze el 6 de febrer de 2025, tant per a les vivendes situades en els municipis indicats en el Decret 163/2024, com per a les que se situen en els municipis ampliats per la Resolució de 19 de novembre de 2024, de la Conselleria de Justícia i Interior.

Per tot això, a proposta de la persona titular de la Direcció de l'Agència Valenciana de Seguretat i Resposta a les Emergències, de data 12 de desembre de 2024, i en compliment de l'habilitació continguda en la disposició final primera del Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 a la Comunitat Valenciana,

RESOLC

*Primer*

Ampliar novament el termini de presentació de les sol·licituds d'ajudes establit en el Decret 177/2024, de 4 de desembre, del Consell, pel qual es modifica el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 a la Comunitat Valenciana, tant per als municipis inicialment indicats en el Decret 163/2024, com per als municipis incorporats amb posterioritat en la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 164/2024, de tal manera que els potencials beneficiaris, en ambdós casos, podran sol·licitar la subvenció fins al 6 de febrer de 2025.

*Segon*

Publicar esta resolució en el *Diari Oficial de la Generalitat Valenciana*.

Contra esta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada en el termini d'un mes, a comptar des de l'endemà de la publicació, de conformitat amb el que es disposa en la Llei 39/2015, d'1 d'octubre de procediment administratiu comú, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que es puga interposar qualsevol altre tipus de recurs o reclamació que millor convinga al seu interés.

  

València, 14 de desembre de 2024

Juan Carlos Valderrama Zurián

President de l'Agència Valenciana de Seguretat i Resposta a les Emergències